	         [image: image1.png]



ΕΛΛΗΝΙΚΗ ΔΗΜΟΚΡΑΤΙΑ                                        

ΝΟΜΟΣ ΕΥΒΟΙΑΣ               

ΔΗΜΟΣ ΔΙΡΦΥΩΝ-ΜΕΣΣΑΠΙΩΝ
Ταχ. Δ/νση:   Αβάντων 18, 34400 ΨΑΧΝΑ

Τηλέφωνο:     2228350207
Διαδύκτιο:      www.ddm.gov.gr
Κωδ. ΑΑΗΤ 1007.Ε82902.0001
	ΥΠΗΡΕΣΙΑ ΜΕ ΤΙΤΛΟ: 
«ΠΑΡΟΧΗ ΙΑΤΡΙΚΗΣ ΥΠΗΡΕΣΙΑΣ ΠΑΙΔΙΑΤΡΟΥ ΣΤΟ  

ΔΗΜΟΤΙΚΟ ΒΡΕΦΙΚΟ ΣΤΑΘΜΟ ΚΑΙ ΣΤΟ 

ΔΗΜΟΤΙΚΟ ΠΑΙΔΙΚΟ ΣΤΑΘΜΟ ΨΑΧΝΩΝ»
Ενδ. Προϋπολογισμός: 3.630,00€
ΑΛΕ: 055.2420904.002  
CPV: 85121000-3 Ιατρικές Υπηρεσίες
Αρ. Μελέτης : 47/2026



ΤΕΧΝΙΚΗ ΠΕΡΙΓΡΑΦΗ

Η μελέτη αυτή αφορά την παροχή ιατρικής υπηρεσίας παιδιάτρου για τα φιλοξενούμενα παιδιά στο Δημοτικό Παιδικό Σταθμό Ψαχνών και στο Δημοτικό Βρεφικό Σταθμό Ψαχνών για το σχολικό έτος 2026 – 2027. Η υπηρεσία αυτή είναι απαραίτητη, για τις δύο δομές, ώστε να παρακολουθείται η υγεία των παιδιών και των βρεφών, να φροντίζει ώστε να τηρούνται οι καρτέλες και οι εμβολιασμοί, και να υποδεικνύει μέτρα και λοιπές ενέργειες για την υγεία και την υγιεινή του χώρου, των παιδιών και των βρεφών και για την αποφυγή διασποράς ιώσεων και λοιμώξεων. Η παρουσία παιδιάτρου αποτελεί ουσιώδη προϋπόθεση για την ασφαλή λειτουργία των δομών προσχολικής αγωγής, καθώς συμβάλλει στην πρόληψη, την προστασία και την προαγωγή της υγείας των φιλοξενούμενων παιδιών και βρεφών. Ειδικότερα, είναι απαραίτητη για την παρακολούθηση της σωματικής υγείας των παιδιών, τον έλεγχο και την τήρηση των ατομικών καρτελών υγείας και του εμβολιαστικού τους ιστορικού, καθώς και για την παροχή οδηγιών προς το προσωπικό σχετικά με θέματα υγιεινής και πρόληψης.

Παράλληλα, ο παιδίατρος παρέχει επιστημονική καθοδήγηση για την εφαρμογή μέτρων πρόληψης και αντιμετώπισης μεταδοτικών νοσημάτων, συμβάλλοντας στον περιορισμό της διασποράς ιώσεων και λοιμώξεων και στη διασφάλιση ενός υγιούς και ασφαλούς περιβάλλοντος για τα παιδιά, τα βρέφη και το προσωπικό των δομών.

Η ανάθεση της συγκεκριμένης υπηρεσίας είναι αναγκαία, καθώς ο Δήμος οφείλει να διασφαλίζει την εύρυθμη λειτουργία των δημοτικών παιδικών και βρεφικών σταθμών, σύμφωνα με το ισχύον θεσμικό πλαίσιο που διέπει τη λειτουργία τους, παρέχοντας υψηλού επιπέδου υπηρεσίες φροντίδας και προστασίας της υγείας των φιλοξενούμενων παιδιών.

Η τεκμηρίωση του οικονομικού αντικειμένου έγινε βάση της αρχής της οικονομικότητας στις τρέχουσες οικονομικές συνθήκες της αγοράς, με έρευνα στο ελεύθερο εμπόριο και με απώτερο σκοπό την επίτευξη του μέγιστου κατά το δυνατόν καλύτερου αποτελέσματος σε σχέση με τις παρεχόμενες πιστώσεις (χρηματικά ποσά)  από την δημοτική αρχή.
Η δαπάνη προϋπολογίζεται στο συνολικό ποσό των  3.630,00 ευρώ, και θα βαρύνει την σχετική πίστωση των οικονομικών ετών 2026 ποσού 1.320,00€ και 2027 ποσού 2.310,00€, στον ΑΛΕ 055.2420904.002  με τίτλο «Παροχή Ιατρικής Υπηρεσίας»
	  ΣΥΝΤΑΧΘΗΚΕ
	ΘΕΩΡΗΘΗΚΕ     Ψαχνά, 06-08-2026

ΤΕΧΝΙΚΕΣ ΠΡΟΔΙΑΓΡΑΦΕΣ
Γενικά Χαρακτηριστικά - Περιγραφή
Η παρούσα περιγραφή αφορά την παροχή ιατρικής υπηρεσίας για τα φιλοξενούμενα παιδιά στο Δημοτικό Παιδικό Σταθμό Ψαχνών και στο Δημοτικό Βρεφικό Σταθμό Ψαχνών για το σχολικό έτος 2026 – 2027, ως εξής : 

Για το Δημοτικό Βρεφικό Σταθμό και το Δημοτικό Παιδικό Σταθμό, απαιτούνται οι παρακάτω αρμοδιότητες από τον/την Παιδίατρο:
· Να επισκέπτεται δύο (2) φορές το μήνα τον Παιδικό Σταθμό και δύο (2) φορές το μήνα το Βρεφικό Σταθμό για να εξετάζει τα φιλοξενούμενα παιδιά και βρέφη, και να παρακολουθεί τη σωματική και τη διανοητική τους ανάπτυξη. 

· Να συνεργάζεται με τους γονείς και να ελέγχει για την τήρηση των υποχρεώσεων των εμβολιασμών καθώς και να εξετάζει έκτακτα περιστατικά μετά από υπόδειξη τω γονέων ή των διδασκόντων. 

· Να τηρεί τις καρτέλες παρακολούθησης της υγείας των παιδιών υπό το πρίσμα του ιατρικού απορρήτου, και για σοβαρά ζητήματα υγείας να έρχεται σε επικοινωνία πρώτα με τους γονείς και να ενημερώνει τον ιατρικό φάκελο των νηπίων και των βρεφών.

· Να υποδεικνύει μέτρα που θα πρέπει να λαμβάνονται για την υγιεινή των παιδιών.

· Να διατηρεί φαρμακείο στον Παιδικό και στο Βρεφικό Σταθμό, και να ελέγχει για την καλή κατάστασή του με τα κατά την κρίση του απαραίτητα φάρμακα, και να εκπαιδεύει τους υπαλλήλους για την παροχή πρώτων βοηθειών.

· Να υποδεικνύει τα κατάλληλα μέτρα για την προφύλαξη των παιδιών από λοιμώδη νοσήματα και επιδημίες, αναπτύσσοντας δραστηριότητες αγωγής υγείας για τα νήπια, σε συνεργασία με το προσωπικό και τους γονείς.

· Να συντονίζει και να πραγματοποιεί ενημερώσεις προς τους γονείς, όσο και ομιλιών με θέματα σχετικά με το αντικείμενο του.

· Να συντάσσει έκθεση με το έργο του, στην οποία να διατυπώνει τις προσωπικές του προτάσεις και κρίσεις για τα θέματα υγείας στον Παιδικό και στο Βρεφικό Σταθμό και να τη διαβιβάζει στον/στην αρμόδιο/α Αντιδήμαρχο.

ΕΝΔΕΙΚΤΙΚΟΣ ΠΡΟΥΠΟΛΟΓΙΣΜΟΣ
	Περιγραφή 
	Μον. Μετρ.
	Ποσότητα
	Τιμή Μον.
	Ποσά

	Παροχή Ιατρικών Υπηρεσιών Παιδιάτρου για το Δημοτικό Παιδικό Σταθμό  και το Δημοτικό Βρεφικό Σταθμό Ψαχνών για το Σχολικό Έτος 2026-2027
	ΩΡΑ
	220
	16,50€
	

	Για το 2026
	80 ώρες  Σεπτέμβριο με Δεκέμβριο 2026
	16,50€
	1.320,00€

	Για το 2027
	140 ώρες Ιανουάριο με Ιούλιο 2027
	16,50€
	2.310,00€

	ΤΕΛΙΚΟ ΣΥΝΟΛΟ 
	3.630,00€

ΕΙΔΙΚΗ ΣΥΓΓΡΑΦΗ ΥΠΟΧΡΕΩΣΕΩΝ
ΑΡΘΡΟ 1ο :  Αντικείμενο Υπηρεσίας
Η παρούσα συγγραφή αυτή αφορά την παροχή ιατρικής υπηρεσίας για τα φιλοξενούμενα παιδιά στο Δημοτικό Παιδικό Σταθμό Ψαχνών και στο Δημοτικό Βρεφικό Σταθμό Ψαχνών για το σχολικό έτος 2026 – 2027. Η υπηρεσία αυτή είναι απαραίτητη, για τις δύο δομές, ώστε να παρακολουθείται η υγεία των παιδιών και των βρεφών, να φροντίζει ώστε να τηρούνται οι καρτέλες και οι εμβολιασμοί, και να υποδεικνύει μέτρα και λοιπές ενέργειες για την υγεία και την υγιεινή του χώρου, των παιδιών και των βρεφών και για την αποφυγή διασποράς ιώσεων και λοιμώξεων.
ΑΡΘΡΟ 2ο : Ισχύουσες διατάξεις
Η ανάθεση της υπηρεσίας  θα γίνει σύμφωνα με τις διατάξεις:

· Του Ν. 4412/2016 (ΦΕΚ 147/08-08-2016) «Δημόσιες Συμβάσεις Έργων, Προμηθειών και Υπηρεσιών», όπως τροποποιήθηκε με τον Ν.4782/2021 και με τις έως σήμερα τροποποιήσεις.
· Τις διατάξεις του ν. 5321/26 (ΦΕΚ 114/20.07.2026 τεύχος Α') με τις διατάξεις του οποίου, μεταξύ άλλων, τροποποιείται ο Κώδικας Τοπικής Αυτοδιοίκησης (ν.5314/2026).
· Του Ν. 3861/2010 «Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών και διοικητικών και αυτοδιοικητικών οργάνων στο διαδίκτυο –Πρόγραμμα Διαύγεια- και άλλες διατάξεις».

· Της εγκυκλίου 11 (Αρ. πρωτ. 27754/28/6/2010) του Υπ. Εσωτερικών «Αποδοχή της αρ. 204/2010 γνωμοδότησης του Δ΄ Τμήματος του Ν.Σ.Κ.- Δαπάνες δημοσιεύσεων διαγωνισμών Δημοσίων Συμβάσεων  ΟΤΑ Α’ βαθμ.»

· Του Ν. 4250/2014 (ΦΕΚ 74/Α/26.3.2014)«Διοικητικές Απλουστεύσεις ... και λοιπές ρυθμίσεις».

· Του Ν.4605/2019
· Του άρθρου 27 του Ν.5056/2023 (ΦΕΚ 163Α/06-10-2023) «Αναμόρφωση του συστήματος διακυβέρνησης Ο.Τ.Α. α’ και β’ βαθμού, Κατάργηση Νομικών Προσώπων Δημοσίου Δικαίου Δήμων, Παρακολούθηση Επιδόσεων Τοπικής Αυτοδιοίκησης, Οικονομική και Διοικητική Διαχείριση Ο.Τ.Α., Ευζωία των Ζώων Συντροφιάς, Κατασκευή και Αναβάθμιση Λειτουργούντων Χερσαίων Συνοριακών Σταθμών και λοιπές διατάξεις του Υπουργείου Εσωτερικών»

· Την υπ’ αριθμ. 61/4226/29-03-2024 Απόφαση Δημάρχου για «Αναθεώρηση της υπ’ αριθμ. 12625/21-8-2019 (ΑΔΑ:Ω4Ξ7Ω92-3Υ9) Άδεια ίδρυσης και λειτουργίας του Δημοτικού Παιδικού Σταθμού Ψαχνών, ως προς το ιδιοκτησιακό καθεστώς και την δυναμικότητα του παιδικού σταθμού και Χορήγηση Άδειας Ίδρυσης και Λειτουργίας στον Δημοτικό Παιδικό Σταθμό», που λειτουργεί από 1-1-2024 ως υπηρεσία του Δήμου, στο μισθωμένο ακίνητο επί της οδού Σταδίου  21 στην Δημοτική Κοινότητα Ψαχνών του Δήμου Διρφύων –Μεσσαπίων.
· Την υπ’ αριθμ. 80/5588/19-04-2024 Απόφαση Δημάρχου για «Χορήγηση Άδειας Ίδρυσης και Λειτουργίας στο Δημοτικό Βρεφικό Σταθμό στη ΔΚ Ψαχνών του Δήμου Διρφύων Μεσσαπίων» που λειτουργεί από 1-1-2024 ως υπηρεσία του Δήμου, στο μισθωμένο ακίνητο επί της οδού Αγγελή Γοβιού 72 στην Δημοτική Κοινότητα Ψαχνών του Δήμου Διρφύων – Μεσσαπίων.
· Τις  ανάγκες  των Δομών του  Δήμου  που  επιβάλλουν  την  υπηρεσία.
ΑΡΘΡΟ 3ο : Ύπαρξη Πιστώσεων

Για την εκτέλεση της ανωτέρω υπηρεσίας υπάρχει διαθέσιμη και εξειδικευμένη πίστωση στον προϋπολογισμό του Δήμου Διρφύων Μεσσαπίων οικονομικού έτους 2026, ύψους 1.320,00€ και οικονομικού έτους 2027 ύψους 2.310,00€, και συγκεκριμένα στον ΑΛΕ 055.2420904.002  για «Παροχή Ιατρικής Υπηρεσίας».
ΑΡΘΡΟ 4ο : Συμβατικά στοιχεία
Τα συμβατικά στοιχεία κατά σειρά ισχύος είναι:

α. Το τιμολόγιο μελέτης.

β. Η συγγραφή υποχρεώσεων. 

γ. Τεχνική περιγραφή – μελέτη.

Άρθρο 5ο : Χρόνος εκτέλεσης του έργου
Η ανωτέρω Ιατρική Υπηρεσία Παιδιάτρου, θα πραγματοποιηθεί με επιτόπιες επισκέψεις στον Παιδικό Σταθμό Ψαχνών που βρίσκεται στην οδό Σταδίου 21, στα Ψαχνά Ευβοίας, και στο Βρεφικό Σταθμό Ψαχνών που βρίσκεται στην οδό Αγγελή Γοβιού 72, από τον Σεπτέμβριο 2026 μέχρι τον Ιούλιο 2027.
Άρθρο 6ο : Υποχρεώσεις του εντολοδόχου
Είναι υποχρεωμένος να επισκέπτεται δύο (2) φορές το μήνα τον Παιδικό Σταθμό και δύο (2) φορές το μήνα το Βρεφικό Σταθμό για να εξετάζει τα φιλοξενούμενα παιδιά και βρέφη και να πραγματοποιεί τα αναφερόμενα στην εν λόγω μελέτη.
Άρθρο 7ο : Υποχρεώσεις του εντολέα 

Είναι υποχρεωμένος για την τήρηση των οδηγιών του/της Παιδιάτρου ώστε να διασφαλιστεί στο έπακρο η υγιεινή και η ασφάλεια των παιδιών, τον βρεφών αλλά και των εργαζομένων στο Δημοτικό Βρεφικό Σταθμό και στο Δημοτικό Παιδικό Σταθμό Ψαχνών.
Άρθρο 8ο :  Όροι Υποβολής Προσφορών

Δεκτές γίνονται μόνο ενσφράγιστες προσφορές. Σε αντίθετη περίπτωση απορρίπτεται η οικονομική προσφορά. Ο Φάκελος της προσφοράς θα πρωτοκολλείται. 
Κριτήριο ανάθεσης θα είναι η πλέον συμφέρουσα από οικονομική άποψη προσφορά βάσει τιμής, η οποία θα είναι σύμφωνη με τους όρους της μελέτης των υπηρεσιών του Δήμου. Η ανάθεση θα διενεργηθεί με το άρθρο 50 του Ν.4782/2021, ύστερα από την υποβολή προσφορών όπως ορίζεται στην παρ.3 του άρθρου 120 του Ν.4412/2016.    

Συνημμένα, με την οικονομική προσφορά πρέπει να κατατεθούν και τα κάτωθι δικαιολογητικά:
· Απόσπασμα ποινικού μητρώου (η υποχρέωση αυτή αφορά σε περιπτώσεις εταιρειών Ε.Π.Ε., Ο.Ε. και Ε.Ε. τους διαχειριστές, ενώ σε περιπτώσεις εταιρειών Α.Ε. τον Διευθύνοντα Σύμβουλο και όλα τα μέλη του Διοικητικού Συμβουλίου, για την ατομική επιχείρηση το φυσικό πρόσωπο).
· Πρόσφατη εκτύπωση μέσω TAXIS NET ενεργούς δραστηριότητας επιτηδεύματος. 
· Φορολογική ενημερότητα για κάθε νόμιμη χρήση εκτός είσπραξης.
· Ασφαλιστική ενημερότητα ΙΚΑ/ ΕΦΚΑ για συμμετοχή σε διαγωνισμούς ανάληψης δημοσίων έργων ή προμηθειών του Δημοσίου και των ΝΠΔΔ
· Τίτλους Σπουδών

· Άδεια άσκησης Επαγγέλματος

· Βεβαίωση Ιδιότητας μέλους του Ιατρικού Συλλόγου

· Άδεια χρησιμοποίησης του τίτλου ιατρικής αντίστοιχης ειδικότητας

· Υπεύθυνη δήλωση από κάθε ενδιαφερόμενο ότι έχει λάβει γνώση και αποδέχεται τους όρους της συνημμένης μελέτης.

· Υπεύθυνη Δήλωση του Ν. 1599/1986 ότι δεν έχουν κώλυμα κατά το άρθρο 16 του Υπαλληλικού Κώδικα:

α) ότι δεν έχουν καταδικαστεί για κακούργημα και σε οποιαδήποτε ποινή για κλοπή, υπεξαίρεση (κοινή και στην υπηρεσία), απάτη εκβίαση, πλαστογραφία, απιστία δικηγόρου, δωροδοκία, καταπίεση, απιστία περί την υπηρεσία, παράβαση καθήκοντος καθ’ υποτροπή, συκοφαντική δυσφήμηση, καθώς και για οποιοδήποτε έγκλημα κατά της γενετήσιας ελευθερίας ή οικονομικής εκμετάλλευσης της γενετήσιας ζωής,

β) ότι δεν είναι υπόδικοι και δεν έχουν παραπεμφθεί με τελεσίδικο βούλευμα για κακούργημα ή για πλημμέλημα της προηγούμενης περίπτωσης , έστω και αν το αδίκημα παραγράφηκε,

γ) ότι δεν έχουν, λόγω καταδίκης, στερηθεί τα πολιτικά τους δικαιώματα και για όσο χρόνο διαρκεί η στέρηση αυτή,

δ) ότι δεν τελούν υπό δικαστική συμπαράσταση.

Άρθρο 9ο : Ανωτέρα βία
Ως ανωτέρα βία θεωρείται κάθε απρόβλεπτο και τυχαίο γεγονός που είναι αδύνατο να προβλεφθεί έστω και εάν για την πρόβλεψη και αποτροπή της επέλευσης του καταβλήθηκε υπερβολική επιμέλεια και επιδείχθηκε η ανάλογη σύνεση. Ενδεικτικά γεγονότα ανωτέρας βίας είναι: εξαιρετικά και απρόβλεπτα φυσικά γεγονότα, πυρκαγιά που οφείλεται σε φυσικό γεγονός ή σε περιστάσεις για τις οποίες ο εντολοδόχος ή ο εντολέας είναι ανυπαίτιοι, αιφνιδιαστική απεργία προσωπικού, πόλεμος, ατύχημα, αιφνίδια ασθένεια του προσωπικού του εντολοδόχου κ.α. στην περίπτωση κατά την οποία υπάρξει λόγος ανωτέρας βίας ο εντολοδόχος οφείλει να ειδοποιήσει αμελλητί τον εντολέα και να καταβάλει κάθε δυνατή προσπάθεια σε συνεργασία με το άλλο μέρος για να υπερβεί τις συνέπειες και τα προβλήματα που ανέκυψαν λόγω της αυτής. Ο όρος περί ανωτέρας βίας εφαρμόζεται ανάλογα και για τον εντολέα προσαρμοζόμενος ανάλογα.

 Άρθρο 10ο :  Αναθεώρηση τιμών 

Οι τιμές δεν υπόκεινται σε καμία αναθεώρηση για οποιονδήποτε λόγο ή αιτία, αλλά  παραμένουν σταθερές και αμετάβλητες.  

Άρθρο 11ο :  Τρόπος πληρωμής
Για την πραγματοποίηση της παραπάνω υπηρεσίας, η αμοιβή του εντολοδόχου καθορίζεται σε 3.630,00€ (1.320,00€ για το 2026 και 2.310,00€ για το 2027), για το διάστημα ισχύος της εντολής. Η καταβολή του ως άνω ποσού θα γίνεται ύστερα από έκδοση σχετικού τιμολογίου όπως προβλέπεται από την οδηγία Ε.Ε. 2014/55ΕΕ άρθρο 148-154 του Ν.4601/2019 περί ηλεκτρονικής τιμολόγησης Ν.4872/2022 άρθρο 158-160 και ΚΥΑ 46901/2024 και του Ν.4412/2016 άρθρο 53 παρ 2. μετά την έκδοση χρηματικών ενταλμάτων πληρωμής από το λογιστήριο του Δήμου Διρφύων Μεσσαπίων. Στο ποσό της αμοιβής συμπεριλαμβάνονται οι βαρύνοντες τον εντολοδόχο φόροι και βάρη. Η αμοιβή δεν υπόκειται σε καμία αναθεώρηση για οποιοδήποτε λόγο και αιτία και παραμένει σταθερή και αμετάβλητη καθόλη την διάρκεια ισχύος της εντολής.

Άρθρο 12ο :  Φόροι, τέλη, κρατήσεις
Ο εντολοδόχος σύμφωνα με τις ισχύουσες διατάξεις βαρύνεται με όλους ανεξαιρέτως τους φόρους, τέλη, δασμούς και εισφορές υπέρ του δημοσίου, δήμων και κοινοτήτων ή τρίτων που ισχύουν.

Άρθρο 13ο :  Επίλυση διαφορών
Οι διαφορές που θα εμφανισθούν κατά την εφαρμογή της σύμβασης, επιλύονται σύμφωνα με τις ισχύουσες διατάξεις.

